stanford-oval/wikipedia huggingface dataset:
โรคไมเกรน

| โรคไมเกรน  (Migraine)> บัญชีจำแนกและลิงก์ไปภายนอก |
| --- | --- |
ICD-10: G43
ICD-9: 346
OMIM: 157300
DiseasesDB: 8207 (Migraine)  31876 (Basilar)  4693 (FHM)
MedlinePlus: 000709
eMedicine: neuro/218 neuro/517 emerg/230 neuro/529
MeSH: D008881
โรคไมเกรนหรือโรคปวดหัวข้างเดียว (อังกฤษ: migraine) เป็นความผิดปกติทางประสาทเรื้อรังอย่างหนึ่ง ลักษณะเด่นคือปวดศีรษะปานกลางถึงรุนแรงเป็นซ้ำ มักสัมพันธ์กับอาการทางระบบประสาทอิสระจำนวนหนึ่ง
ตรงแบบ อาการปวดศีรษะมีผลต่อศีรษะครึ่งซีก มีสภาพปวดตามจังหวะ (หัวใจเต้น) และกินเวลาตั้งแต่ 2 ถึง 72 ชั่วโมง อาการที่สัมพันธ์อาจมีคลื่นไส้ อาเจียน และไวต่อแสง เสียงหรือกลิ่น โดยทั่วไปความเจ็บปวดรุนแรงขึ้นจากกิจกรรมทางกาย ผู้ป่วยไมเกรนถึงหนึ่งในสามมีสัญญาณบอกเหตุ (aura) คือ การรบกวนภาพ การรับความรู้สึก ภาษาหรือการสั่งการร่างกายซึ่งบ่งบอกว่าจะเกิดปวดศีรษะในไม่ช้า บางครั้งสัญญาณบอกเหตุเกิดได้โดยมีการปวดศีรษะตามมาน้อยหรือไม่ปวดเลย
เชื่อว่า ไมเกรนมีสาเหตุจากปัจจัยสิ่งแวดล้อมและพันธุกรรมผสมกัน ผู้ป่วยประมาณสองในสามเป็นในครอบครัว การเปลี่ยนระดับฮอร์โมนผสมกัน เพราะไมเกรนมีผลต่อเด็กชายมากกว่าเด็กหญิงเล็กน้อยก่อนวัยเริ่มเจริญพันธุ์ แต่ในผู้ใหญ่ หญิงเป็นมากกว่าชายประมาณสองถึงสามเท่า ความเสี่ยงของไมเกรนปกติลดลงระหว่างการตั้งครรภ์ ยังไม่ทราบกลไกที่แน่ชัดของไมเกรน แต่เชื่อว่าเป็นความผิดปกติของประสาทควบคุมหลอดเลือด ทฤษฎีหลักสัมพันธ์กับการเร้าได้ (excitability) ที่เพิ่มขึ้นของเปลือกสมองและการควบคุมผิดปกติของเซลล์ประสาทรับความเจ็บปวดในนิวเคลียสของประสาทไทรเจมินัลในก้านสมอง
เริ่มต้น การรักษาแนะนำ คือ ยาระงับปวดธรรมดา เช่น ไอบูโปรเฟนและพาราเซตามอล (หรืออะเซตามิโนเฟน) สำหรับปวดศีรษะ ยาแก้อาเจียนสำหรับคลื่นไส้ และการเลี่ยงตัวกระตุ้น อาจใช้สารเฉพาะเช่น ทริพแทนหรือเออร์โกทามีนในผู้ที่ยาระงับปวดธรรมดาใช้ไม่ได้ผล 15% ของประชากรทั่วโลกเคยเป็นไมเกรนครั้งหนึ่งในชีวิต
พยาธิกำเนิด

อาการปวดศีรษะไมเกรนเกี่ยวข้องกับหลอดเลือด สารชีวเคมีกลุ่ม peptide สารก่อการอักเสบที่ปลายประสาท Trigeminal และระบบประสาท โดยกลไกการเกิดล่าสุดที่พบ คือ genetic mutation ซึ่งผลของความผิดปกติของยีนส์เหล่านี้ทำให้มีปริมาณโปแทสเซียมและกลูตาเมตภายนอกเซลล์มากขึ้นซึ่งทำให้เกิดการเปลี่ยนแปลงการไหลเวียนของหลอดเลือดร่วมกับการกระตุ้นประสาทส่งผลให้การไหลเวียนเลือดเพิ่มมากขึ้นในช่วงเวลาสั้นๆ จากการขยายเส้นเลือดบริเวณศีรษะ หลังจากนั้นจะมีการไหลเวียนเลือดน้อยลงจากการหดหลอดเลือดบริเวณศีรษะ ซึ่งเป็นผลมาจากภาวะที่มีการกดประสาทจากการเปลี่ยนแปลงการไหลเวียนเลือด นี้ทำให้เกิดการปวดศีรษะไมเกรนขึ้น
ขณะที่มี aura เกิดจากการที่มีกระแสประสาทผ่านไปยัง occipital lobe ส่งผลให้การทำงานของ visual cortex เปลี่ยนแปลงไปด้วย ทำให้มีอาการผิดปกติทางสายตา เช่น เห็นแสงซิกแซก หรือแสงวาบ แต่ในกรณีของ migraine without aura อาจเกิดจากกระแสประสาทไม่ผ่านไปยัง occipital lobe หรือกระแสประสาทไม่แรงพอที่จะกระตุ้นให้เกิดการเปลี่ยนแปลงของ visual cortex จึงไม่เกิดอาการผิดปกติทางสายตา
นอกจากนี้ที่ปลายประสาท trigeminal มี serotonin subtype 1 receptor (5-HT1d) อยู่ โดยที่ 5-HT1d ที่พบที่ปลายประสาท trigeminal และ 5-HT1b ที่พบที่ human cerebral blood vessel ซึ่งทำให้หลอดเลือดหดตัวดังนั้นการกระตุ้นที่ 5-HT1 จึงช่วยลดอาการปวดศีรษะ
อาการแสดง

อาการปวดศีรษะไมเกรนมักจะปวดศีรษะครึ่งซีก แต่บางครั้งเป็นสองข้างก็ได้ โดยมักกินเวลาปวด 4-72 ชั่วโมง ซึ่งมักจะมีการปวดตุ๊บๆ และส่วนมากจะพบอาการคลื่นไส้อาเจียนร่วมด้วย รวมถึงอาจมีหรือไม่มีอาการนำทางสายตา เช่น เห็นแสงซิกแซก, แสงวาบ เป็นต้น  อาการปวดศีรษะไมเกรนแบ่งตามอาการนำได้เป็น 2 กลุ่ม ได้แก่
Migraine without aura จะไม่มีอาการผิดปกติทางสายตานำมาก่อนการปวดศีรษะ มักจะมีอาการคลื่นไส้อาเจียนร่วมด้วย
Migraine with aura จะมีอาการผิดปกติผิดปกตินำมาก่อนการปวดศีรษะ เช่น เห็นแสงซิกแซก, แสงวาบ โดยมักจะอาการเหล่านี้ก่อนปวดศีรษะประมาณ 1 ชั่วโมง นอกจากนั้นจะมีอาการเหมือน migraine without aura
อาการทางคลินิก

แบ่งออกเป็น 5 ระยะ คือ ระยะอาการนำ (Prodrome), ระยะออรา (aura), ระยะปวดศีรษะ, ระยะหายปวดศีรษะ (Resolution) และระยะภายหลังจากหายปวดศีรษะ (Postdrome)
อาการแสดงทางคลินิกนี้ ผู้ป่วยแต่ละคนอาจมีอาการที่แตกต่างกัน เช่น migraine without aura จะไม่พบระยะออรา เป็นต้น
ระยะอาการนำ (Prodome) - จะพบอาการภายใน 24 ชั่วโมงก่อนมีอาการปวดศีรษะ เช่น หงุดหงิด อาการหิว ท้องเดิน ไม่มีสมาธิ อ่อนเพลีย เหม็นกลิ่นอาหาร เป็นต้น ซึ่งจะอาการเหล่านี้ในผู้ป่วยที่ปวดศีรษะไมเกรนประมาณ 50% ของผู้ป่วยไมเกรน
ระยะออรา (aura) - จะพบอาการก่อนการปวดศีรษะประมาณ 1 ชั่วโมง จะพบอาการผิดปกติทางสายตา เช่น เกิดจุดเมื่อมองวัตถุ เห็นภาพผิดขนาด เห็นภาพเพียงครึ่งเดียว แสงซิกแซก มองเห็นเป็นเส้นคลื่น ซึ่งจะอาการเหล่านี้ในผู้ป่วยที่ปวดศีรษะไมเกรนประมาณ 20% ของผู้ป่วยไมเกรน
ระยะปวดศีรษะ - มีอาการปวดศีรษะแบบจุดๆ ส่วนใหญ่จะปวดข้างเดียว แต่ก็พบที่ปวดศีรษะทั้งข้างได้เช่นกัน โดยมักจะมีเหล่านี้ร่วมด้วย ได้แก่ ปวดกระบอกตา ปวดต้นคอ คลื่นไส้อาเจียน กลัวแสง กลัวเสียง ซึ่งระยะมีระยะเวลา 4-72 ชั่วโมง
ระยะหายปวดศีรษะ (Resolution) - อาการปวดศีรษะมักจะหายไปหลังจากที่ได้พักผ่อน เช่น การนอนหลับ
ระยะภายหลังจากหายปวดศีรษะ (Postdrome) - หายจากอาการปวดศีรษะแต่ร่างกายมีอาการอ่อนล้า ศีรษะตื๊อๆ ความคิดไม่แล่น เฉยเมย จึงควรที่จะนอนพัก
ปัจจัยกระตุ้นอาการปวดศีรษะไมเกรน

ปัจจัยที่เป็นสาเหตุของโรคไมเกรนมีหลากหลาย ผู้ป่วยแต่ละรายควรสังเกตว่าปัจจัยใดบ้างที่กระตุ้นอาการปวดศีรษะในตัวเอง ซึ่งจะได้หลีกเลี่ยงปัจจัยเหล่านั้น ซึ่งปัจจัยกระตุ้นได้แก่
อาหาร - อาหารบางชนิดกระตุ้นให้เกิดอาการปวดศีรษะได้เช่น คาเฟอีน, สารไทรามีนเช่น ชีส ผงชูรส (monosodium glutamate) ช็อกโกแลต สารที่ให้รสหวาน เช่น aspartame ผลไม้รสเปรี้ยว โยเกิร์ต และสารไนเตรทเช่น ไส้กรอก เป็นต้น
ระดับฮอร์โมน - ระดับฮอร์โมนที่เปลี่ยนแปลงกระตุ้นให้เกิดอาการปวดศีรษะได้ เช่น ช่วงที่มีประจำเดือน รับประทานยาเม็ดคุมกำเนิด ได้รับฮอร์โมนทดแทน และกำลังตั้งครรภ์ เป็นต้น
สภาพร่างกาย - สภาพร่างกายที่อาจกระตุ้นให้เกิดอาการปวดศีรษะได้ เช่น นอนไม่พอ เครียด ทำงานหนักมากเกินไป และอดอาหาร  เป็นต้น
การออกกำลังกาย - การออกกำลังกายที่มากเกินก็สามารถกระตุ้นให้เกิดการกำเริบของอาการปวดหัวไมเกรนได้
สภาวะแวดล้อม - สภาวะแวดล้อมที่กระตุ้นให้เกิดอาการปวดศีรษะได้ เช่น อาการร้อนหรือหนาวจัด แสงแดดจ้า กลิ่นไม่พึงประสงค์บางอย่าง เช่น กลิ่นบุหรี่หรือกลิ่นน้ำหอม เป็นต้น
ยาและสารเคมีบางชนิด - ยาและสารเคมีบางชนิดกระตุ้นให้เกิดการปวดศีรษะได้ เช่น nitroglycerine, Hydralazine, Histamine, Resepine เป็นต้น
เกณฑ์การวินิจฉัยไมเกรน

แนวทางการวินิจฉัยไมเกรนใช้หลักเกณฑ์ของ International Headche Society (IHS) ซึ่งจำแนกออกเป็น 2  กลุ่ม ได้แก่
ไมเกรน เป็นโรคปวดศีรษะชนิดหนึ่งที่เกิดจากความผิดปกติระบบประสาทที่หลอดเลือดแดงบริเวณศีรษะซึ่งเป็นโรคเรื้อรังไม่หายขาด ซึ่งอาจจะเป็นๆ หายๆ จึงควรได้รับการวินิจฉัยแยกจากกลุ่มที่มีอาการคล้ายไมเกรน เช่น Cluster Headche, Tension Headche ลักษณะที่สำคัญของไมเกรน ประกอบด้วย ส่วนใหญ่มักจะปวดศีรษะข้างเดียวประมาณ 60% หรือจะมีอาการปวดศีรษะทั้ง 2 ข้างก็ได้ โดยทั่วไปจะมีอาการปวดศีรษะนาน 4-72 ชั่วโมงและมักจะมีอาการคลื่นไส้อาเจียนและเวียนศีรษะร่วมด้วย รวมถึงอาการกลัวแสงหรืออาการกลัวเสียงได้
แนวทางการดูแลรักษาผู้ป่วยโรคไมเกรน มีทั้งให้การรักษาแบบไม่ใช้ยาโดยการให้ความรู้แก่ผู้ป่วยเกี่ยว พยาธิกำเนิด ปัจจัยกระตุ้นต่างๆ ที่ทำให้เกิดอาการปวดศีรษะ รวมถึงการปรับเปลี่ยนวิถึชีวิต และการรักษาแบบใช้ยา โดยจำแนกออกเป็นยาป้องกันไมเกรนที่ต้องรับประทานทุกวันสำหรับผู้ป่วยที่มีอาการตั้งแต่ 3 ครั้งต่อเดือน และยารักษาอาการปวดศีรษะเฉียบพลัน
ขอบเขตในการดูแลรักษาผู้ป่วยไมเกรน

เนื่องด้วยการปวดศีรษะไมเกรน การดูแลรักษาจึงมีจุดประสงค์เพื่อควบคุมการปวดไม่ให้รบกวนคุณภาพชีวิตของผู้ป่วย ซึ่งการรักษาจะได้ผลดีจะต้องได้รับความร่วมมือจากผู้ป่วยในการลดปัจจัยกระตุ้นที่ทำให้เกิดอาการปวด การรักษาด้วยยามี 2 วัตถุประสงค์ คือ รักษาอาการปวดในระยะเฉียบพลัน และ การป้องกันการปวดศีรษะไมเกรน
ยาที่ใช้รักษาอาการปวดศีรษะเฉียบพลัน

ยากลุ่มนี้จะใช้บรรเทาอาการปวดเมื่อมีอาการปวดศีรษะเท่านั้น ไม่ได้ลดความถี่ในการเกิดหรือใช้ป้องกัน ยาในกลุ่มนี้ได้แก่
ยาแก้อักเสบชนิดไม่ใช่สเตรอยด์ (Nonsteroid anti-inflammatory drugs; NSAIDs) เช่น Ibuprofen, Naproxen sodium, Paracetamol, Aspirin เป็นต้น
กลไกการออกฤทธิ์ : ยับยั้งเอมไซม์ cyclooxygenase (COX) ส่งผลให้ไม่สามารถสร้างสาร prostaglandins จึงลดอาการอักเสบได้
ข้อบ่งใช้: บรรเทาอาการปวดระดับน้อยถึงปานกลาง
ขนาดยาที่ใช้
Ibuprofen รับประทานครั้งละ 200-600 มิลลิกรัม ทุก 4-6 ชั่วโมง ขนาดยาสูงสุดไม่เกิน 3.2 กรัมต่อวัน
Naproxen sodium รับประทานครั้งละ 275-550 มิลลิกรัม ทุก 4-6 ชั่วโมง ขนาดยาสูงสุดไม่เกิน 1.65 กรัมต่อวัน
Paracetamol รับประทานครั้งละ 500-1000 มิลลิกรัม ทุก 4-6 ชั่วโมง ขนาดยาสูงสุดไม่เกิน 2 กรัมต่อวัน
Aspirin รับประทานครั้งละ 650-1300 มิลลิกรัม ทุก 4 ชั่วโมง ขนาดยาสูงสุดไม่เกิน 4 กรัมต่อวัน
อาการข้างเคียง: แผลในกระเพาะอาหาร
Ergot alkaloid เช่น ergotamine+caffeine tablet (Cafergot?)
กลไกการออกฤทธิ์: nonselective 5-HT receptor agonists โดยผลที่ต้องการ คือ ทำให้หลอดเลือดที่สมองหดตัว
ข้อบ่งใช้: บรรเทาอาการปวดรุนแรง โดยเป็นยา first line สำหรับรักษาอาการปวดศีรษะไมเกรนเฉียบพลัน
ขนาดยาที่ใช้: Cafergot?  (ergotamine 1 มิลลิกรัม และ caffeine 100 มิลลิกรัม) รับประทานครั้งแรก 2 มิลลิกรัม ซ้ำได้ทุก 30 นาที ขนาดยาสูงสุดไม่เกิน 6 เม็ดต่อวันหรือ 10 เม็ดต่อสัปดาห์
อาการข้างเคียง: คลื่นไส้ อาเจียน
Triptans เช่น Sumatriptan, Naratriptan
กลไกการออกฤทธิ์: selective 5-HT receptor agonists โดยทำให้หลอดเลือดที่สมองหดตัวแต่เนื่องจากเป็น selective จึงไม่ได้ไปกระตุ้น receptor อื่นที่ทำให้เกิดอาการคลื่นไส้ อาเจียน เหมือนใน ergot alkaloid ส่งผลให้ไม่เกิดอาการคลื่นไส้ อาเจียน
ข้อบ่งใช้: บรรเทาอาการปวดรุนแรงและเฉียบพลันรวมถึงอาการที่ดื้อต่อยาแก้ปวดขนานอื่นๆ โดยจัดเป็นยา first line สำหรับรักษาอาการปวดศีรษะ  ไมเกรนเฉียบพลัน
ขนาดยาที่ใช้:
Sumatriptan รับประทานครั้งละ 25-100 มิลลิกรัม และสามารถรับประทานซ้ำในชั่วโมงที่ 2 ขนาดยาสูงสุดไม่เกิน 200 มิลลิกรัมต่อวัน
Naratriptan รับประทานครั้งละ  2.5 มิลลิกรัมและสามารถรับประทานซ้ำในชั่วโมงที่ 4 ขนาดยาสูงสุดไม่เกิน 5 มิลลิกรัมต่อวัน
อาการข้างเคียง: อาการแน่นหน้าอก, ใบหน้าร้อนแดง, คลื่นไส้อาเจียน
ยาป้องกันอาการปวดศีรษะไมเกรน

การเลือกใช้ยากลุ่มนี้เมื่อมีข้อที่ควรพิจารณาดังนี้
ใช้เมื่อมีอาการมากกว่า 3 ครั้งต่อสัปดาห์
รบกวนการดำเนินชีวิต
อาการปวดมีแนวโน้มรุนแรงมากขึ้นหรือระยะเวลาที่ปวดแต่ละครั้งนานขึ้น
การเลือกใช้ยาในแต่ละกลุ่มควรคำนึงถึงประสิทธิภาพและโรคร่วมอื่นๆ ของผู้ป่วยที่เป็นอยู่ โดยควรเริ่มต้นจากขนาดยาน้อยๆ ปรับเพิ่มทีละนิดจนได้ขนาดยาที่ต้องการ เมื่อใช้ยาได้ประมาณ 3 เดือน ให้ประเมินความถี่และความรุนแรงของอาการว่าลดลงหรือไม่ โดยส่วนมากยาจะได้ผลเมื่อรับประทานต่อเนื่อง 1 เดือนขึ้นไป เมื่อยาได้ผลควรทานอย่างน้อยนาน  6 เดือน แล้วค่อยๆ ลดขนาดยาลงทีละนิด จะหยุดไปเลย ?? เพื่อป้องกันการเกิดการเสพติด  ยาป้องกันอาการปวดศีรษะไมเกรน ได้แก่
?-blocker จัดเป็นยา first line drug ของยาป้องกันอาการปวดศีรษะไมเกรน เช่น Propranolol, Atenolol
กลไกการออกฤทธิ์: ปรับระดับสมดุลของ catecholamine
ข้อบ่งใช้: ป้องกันอาการปวดศีรษะไมเกรน โดยลดความถี่ ระดับความรุนแรงและลดระยะเวลาอาการปวด จัดเป็น first line drug ที่ใช้ในการยาป้องกันอาการปวดศีรษะไมเกรน
ขนาดยาที่ใช้:
Propranolol รับประทานครั้งละ 80 มิลลิกรัม วันละ 2 ครั้ง
Atenolol รับประทานครั้งละ 100 มิลลิกรัมวันละครั้ง
ผลข้างเคียง: หัวใจเต้นช้าลง ความดันโลหิตต่ำลง หลอดลมหดตัว
Calcium blocker เช่น Verapamil, Flunarizine
กลไกการออกฤทธิ์: ปรับระดับการทำงานของสารสื่อประสาท
ข้อบ่งใช้: ลดความถี่ของการเกิดอาการปวดศีรษะไมเกรนโดยที่ไม่ลดระดับความรุนแรงหรือระยะเวลาในการปวด
ขนาดยาที่ใช้:
Verapamil ขนาดรับประทานเริ่มต้น 40 มิลลิกรัมต่อวันแล้วค่อยเพิ่มเป็น 40 มิลลิกรัม 2 ครั้งต่อวัน
Flunarizine ขนาดรับประทานเริ่มต้น 5 มิลลิกรัมก่อนนอนแล้วค่อยเพิ่มเป็น 10 มิลลิกรัม ก่อนนอนต่อวัน
ผลข้างเคียง: หัวใจเต้นช้าลง ความดันโลหิตต่ำลง
Tricyclic antidepressants เช่น Amitriptyline
กลไกการออกฤทธิ์: ยับยั้งการเก็บกลับของ nore-epinephrine และ serotonin ส่งผลให้เพิ่มระดับของสารสื่อปรสาททั้งสองตัว
ข้อบ่งใช้: เป็น first line drug ของยาป้องกันอาการปวดศีรษะไมเกรนในผู้ป่วยที่มี depression ร่วมด้วย
ขนาดยาที่ใช้:  Amitriptyline ขนาดรับประทานเริ่มต้น 10 มิลลิกรัมต่อวัน ก่อนนอน อาจเพิ่มขนาดยาจนถึง 200 มิลลิกรัม ก่อนนอน
ผลข้างเคียง: ปากแห้ง, คอแห้ง, ความดันโลหิตต่ำเมื่อเปลี่ยนอิริยาบถอย่างรวดเร็ว
Anticonvalsants เช่น Sodium valproate
กลไกการออกฤทธิ์:  เพิ่ม GABA activity
ข้อบ่งใช้: เป็น first line drug ของยาป้องกันอาการปวดศีรษะไมเกรนที่มีอาการรุนแรงมาก
ขนาดยาที่ใช้: Sodium valproate รับประทานเริ่มต้น 500 มิลลิกรัมแล้วค่อยเพิ่มเป็น 1000 มิลลิกรัม ก่อนนอน
ผลข้างเคียง: ง่วงนอน, คลื่นไส้, ระดับเอนไซม์ตับสูงขึ้น
โรงเรียนบ้านสันโค้ง (เชียงรายจรูญราษฎร์)

| โรงเรียนบ้านสันโค้ง (เชียงรายจรูญราษฎร์) |
| --- | --- |
 ตำบลเวียง อำเภอเมือง จังหวัดเชียงราย ประเทศไทย thailand
ข้อมูล
ประเภทโรงเรียน: อนุบาล-ประถมศึกษา
คำขวัญ: สุวิชา โน ภวํ โหติ (ผู้รู้ดีเป็นผู้เจริญ)
ก่อตั้ง: 7 กรกฎาคม พ.ศ. 2453
สถานะ: ยังบริการอยู่
รหัส: 1057120001
ผู้อำนวยการ: สุพัฒน์ เตชาติ
จำนวนนักเรียน: 2,574 คน
 • ป.1: 366 คน
 • ป.2: 375 คน
 • ป.3: 348 คน
 • ป.4: 375 คน
 • ป.5: 424 คน
 • ป.6: 407 คน
สี:    สีขาว-สีแดง
เพลง: มาร์ชโรงเรียนสันโค้ง
เว็บไซต์: เว็บไซต์อย่างเป็นทางการ
โรงเรียนบ้านสันโค้ง (เชียงรายจรูญราษฎร์) (อังกฤษ: Bansankhong School (Chiangraijaroonrat)) เป็นโรงเรียนที่อยู่ในสังกัดของสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 1036 ถนนสนามบิน ตำบลรอบเวียง อำเภอเมือง จังหวัดเชียงราย
ประวัติ

โรงเรียนบ้านสันโค้ง (เชียงรายจรูญราษฎร์) ก่อตั้งขึ้นเมื่อวันที่ 7 กรกฎาคม พ.ศ. 2453 โดยใช้ศาลาวัดเจ็ดยอดเป็นที่สอน มีครูสอนอยู่ 2 คนแต่เนื่องจากมีความจำเป็นในการประกอบวิชาชีพอื่น ดังนั้นจึงต้องยุบการสอนลง จนกระทั่งปี พ.ศ. 2462 ชาวบ้านได้ร่วมกันสร้างอาคารเพื่อบุตรหลานได้เรียนหนังสือ อาคารเรียนที่สร้างนี้ใช้ชื่อว่า "โรงเรียนเชียงรายจรูญราษฎร์"
ต่อมาได้เริ่มเรียนหลักสูตรกระทรวงศึกษาธิการ จนถึงวันที่ 28 ตุลาคม พ.ศ. 2476 จึงได้ย้ายมาอยู่สถานที่ตั้งปัจจุบันนี้ พ.ศ. 2502 โรงเรียนได้ยกฐานะเป็นโรงเรียนประเคราะห์ของจังหวัดเชียงราย
ปีการศึกษา พ.ศ. 2553 เป็นโรงเรียนในโครงการจัดการศึกษาเชิงระบบสู่โรงเรียนมาตรฐานสากล ปีการศึกษา 2553 – 2565
แหล่งข้อมูลอื่น

เว็บไซต์อย่างเป็นทางการ
โรงพยาบาลสนาม

โรงพยาบาลสนับสนุนการรบของกองทัพบกสหรัฐ ซึ่งเป็นโรงพยาบาลสนามประเภทหนึ่ง ใน ค.ศ. 2000
โรงพยาบาลสนามกาชาดที่จัดตั้งขึ้นหลังแผ่นดินไหวในประเทศฟิลิปปินส์
โรงพยาบาลสนาม (อังกฤษ: field hospital) เป็นโรงพยาบาลชั่วคราวหรือหน่วยแพทย์เคลื่อนที่ที่ดูแลผู้บาดเจ็บ ณ สถานที่นั้น ก่อนที่จะสามารถเคลื่อนย้ายไปยังสถานพยาบาลถาวรได้อย่างปลอดภัย คำนี้ได้รับการใช้ครั้งแรกในเวชศาสตร์ทหาร (เช่น โรงพยาบาลศัลยกรรมกองทัพบกเคลื่อนที่ หรือ MASH) แต่ได้รับการสืบทอดมาเพื่อใช้ในสถานการณ์พลเรือน เช่น ภัยพิบัติและเหตุการณ์สำคัญ
โรงพยาบาลสนามประกอบด้วยเจ้าหน้าที่ทางการแพทย์ที่มีชุดเครื่องมือแพทย์เคลื่อนที่ และมักมีที่พักพิงแบบเต็นท์กว้าง (บางครั้งเป็นโครงสร้างแบบพองได้ในการใช้งานสมัยใหม่) เพื่อให้สามารถจัดตั้งขึ้นได้ง่าย ใกล้กับแหล่งที่มาของการบาดเจ็บล้มตาย ส่วนในสภาพแวดล้อมในเมือง โรงพยาบาลสนามมักตั้งอยู่ในอาคารที่เข้าถึงได้ง่ายและมองเห็นได้ชัดเจน (เช่น คฤหาสน์ขุนนาง, ภัตตาคาร, โรงเรียน และอื่น ๆ) ในกรณีของโครงสร้างที่ส่งโดยทางอากาศ ชุดเครื่องมือแพทย์เคลื่อนที่มักจะได้รับการวางในคอนเทนเนอร์ปกติ ซึ่งคอนเทนเนอร์นั้นถูกใช้เป็นที่กำบัง โรงพยาบาลสนามโดยทั่วไปมีขนาดใหญ่กว่าที่พยาบาลชั่วคราว แต่เล็กกว่าโรงพยาบาลทหารถาวร
ทั้งนี้ กฎหมายมนุษยธรรมระหว่างประเทศ เช่น อนุสัญญาเจนีวา หมายรวมถึงข้อห้ามในการโจมตีแพทย์, รถพยาบาล, เรือพยาบาล หรือโรงเรือนโรงพยาบาลสนามที่แสดงกาชาด, เสี้ยววงเดือนแดง หรือสัญลักษณ์อื่น ๆ ที่เกี่ยวข้องกับขบวนกาชาดและเสี้ยววงเดือนแดงนานาชาติ
โรงพยาบาลสนามแบ่งตามประเทศ > นามิเบีย

กองทัพนามิเบียดำเนินการโรงพยาบาลสนามเคลื่อนที่ผ่านคณะกรรมการบริการสุขภาพกลาโหม โดยรัฐบาลเยอรมันได้บริจาคให้นามิเบียในเดือนมีนาคม ค.ศ. 2013 เดิมเป็นโรงพยาบาลระดับสองขององค์การสหประชาชาติแต่ตอนนี้ได้รับการอัปเกรดเป็นระดับหนึ่ง โรงพยาบาลสนามบรรจุในเต็นท์ สามารถรองรับผู้ป่วยนอกได้สี่สิบคนต่อวัน และสามารถรับผู้ป่วยไว้ในโรงพยาบาลสนามได้ยี่สิบคน โดยมีหน่วยอภิบาลสองหน่วย, ห้องปฏิบัติการ, หน่วยรังสีเอกซ์ และเครื่องผลิตออกซิเจนแบบพกพา ส่วนแผนกทันตกรรมสามารถรักษาได้ 20 คนต่อวันและสามารถดำเนินการได้สี่ครั้งต่อวัน โดยมีปีกอาคารที่สนับสนุนด้านโลจิสติกส์เคลื่อนที่ของตัวเอง ซึ่งประกอบด้วยห้องครัว, เครื่องกรองน้ำ, ถังเก็บน้ำ, โถส้วมและฝักบัว, เครื่องกำเนิดไฟฟ้า ตลอดจนสิ่งอำนวยความสะดวกในการทิ้งน้ำเสียและของเสีย
ในช่วงการระบาดทั่วของโควิด-19 ได้มีการส่งโรงพยาบาลดังกล่าวไปยังท่าอากาศยานนานาชาติโฮเซอา คูทาโก เพื่อช่วยการตอบสนองของประเทศ
โรงพยาบาลสนามแบ่งตามประเทศ > สหรัฐ

ในกรมแพทย์ของกองทัพบกสหรัฐ คำว่า "โรงพยาบาลสนาม" ถูกใช้เป็นคำทั่วไปสำหรับสถานพยาบาลที่ปรับใช้ได้ อย่างไรก็ตาม ตั้งแต่ ค.ศ. 1906 จนถึงปัจจุบัน กรมได้จัดให้มีหน่วยงานเฉพาะที่เรียกว่า "โรงพยาบาลสนาม" โดยมีการหยุดชะงักเล็กน้อย หน่วยติดเลขเหล่านี้ เช่น โรงพยาบาลสนามที่ 10 มีตารางการจัดสถานประกอบการและอุปกรณ์, ขีดความสามารถ และหลักนิยมเฉพาะสำหรับกิจกรรม ซึ่งทั้งหมดจะแตกต่างกันไปตามช่วงเวลา ผู้อ่านควรระมัดระวังไม่ให้สับสนระหว่างโรงพยาบาลสนามอเมริกันทั่วไปกับโรงพยาบาลสนามที่ XX ที่มีหมายเลขเฉพาะ เนื่องจากทั้งสองไม่สามารถใช้แทนกันได้ ทั้งนี้ โรงพยาบาลอพยพ, โรงพยาบาลศัลยกรรมกองทัพบกเคลื่อนที่ (MASH), โรงพยาบาลสนับสนุนการรบ (CSH), โรงพยาบาลสนาม และโรงพยาบาลทั่วไปที่มีหมายเลขเป็นโรงพยาบาลสนามทั้งหมด—แต่โรงพยาบาลศัลยกรรมกองทัพบกเคลื่อนที่, โรงพยาบาลสนับสนุนการรบ, โรงพยาบาลทั่วไป หรือโรงพยาบาลสนามจะใช้แทนกันได้
โรงพยาบาลสนามแบ่งตามประเทศ > สวิตเซอร์แลนด์

ในช่วงการระบาดทั่วของโควิด-19 กองทัพสวิสได้ระดมกำลังเพื่อสนับสนุนโรงพยาบาลพลเรือนในประเทศสวิตเซอร์แลนด์ โดยมาตรการที่คล้ายกันได้รับการนำมาใช้ในประเทศอื่น ๆ
ดูเพิ่ม

ที่พยาบาลกองพัน
เรือพยาบาล
อ่านเพิ่ม

Clouston, Ann (2018). Centenary History of 201 Field Hospital. The Memoir Club.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โรงพยาบาลสนาม
The Nurses of the 51st Evac Hospital In WWII เก็บถาวร 2006-06-12 ที่ เวย์แบ็กแมชชีน
Supplier of field hospitals to the US Army
Utilis SAS, Designer and Supplier of field hospitals
SMU's Frank J. Davis World War II Photographs
| --- | --- |
ฐานข้อมูลการควบคุมรายการหลักฐาน: ประจำชาติ :  เช็กเกีย  โปแลนด์ 
โรงพยาบาลสนามหลังยุทธการที่แซวิจส์สเตชัน (ค.ศ. 1862)
โรงพยาบาลสนามของกองทัพอิตาลีในแนวรบอิตาลี ช่วงสงครามโลกครั้งที่หนึ่ง
ในช่วงต้นของการระบาดทั่วของโควิด-19 ศูนย์การประชุมถือเป็นสถานที่ในอุดมคติสำหรับโรงพยาบาลสนามเนื่องจากโครงสร้างพื้นฐานที่มีอยู่ (ไฟฟ้า, ประปา, น้ำเสีย) โรงแรมและหอพักก็ถือว่าเหมาะสมเช่นกัน เพราะสามารถใช้เทคโนโลยีความดันลบได้
รถบรรทุกขนส่งของกองทัพบกสวิสพร้อมโรงพยาบาลสนามในหน่วยของบรรทุกที่นำมาประกอบ
โรงเรียนประจำอินเดียนแคมลูปส์

ภาพอาคารโรงเรียนในราว ค.ศ. 1930
โรงเรียนประจำอินเดียนแคมลูปส์ (อังกฤษ: Kamloops Indian Residential School) เคยเป็นโรงเรียนในระบบโรงเรียนประจำสำหรับชาวอินเดียนในแคนาดา และเคยเป็นโรงเรียนประจำที่ใหญ่ที่สุดในประเทศแคนาดา ตั้งอยู่ในรัฐบริติชโคลัมเบีย ประเทศแคนาดา มีนักเรียนมากถึง 500 คนในคริสต์ทศวรรษ 1950
โรงเรียนนี้ก่อตั้งใน ค.ศ. 1890 ดำเนินงานจนใน ค.ศ. 1969 ถูกรัฐบาลกลางเข้าถือครองกิจการเพื่อใช้เป็นที่พักโรงเรียนรายวัน จนกระทั่งปิดตัวลงใน ค.ศ. 1978 อาคารของโรงเรียนก็ยังมีอยู่จนทุกวันนี้ โดยอยู่ในพื้นที่ของ Tk’emlups te Secwepemc ซึ่งเป็นกลุ่มชาติพันธุ์ในหมู่เฟิตส์เนชันส์ (First Nations)
ประวัติ

เริ่มแรก โรงเรียนนี้ใช้ชื่อว่า โรงเรียนอุตสาหกรรมแคมลูปส์ (Kamloops Industrial School) เปิดทำการใน ค.ศ. 1890 ต่อมาใน ค.ศ. 1893 จึงเปลี่ยนชื่อเป็น โรงเรียนประจำอินเดียนแคมลูปส์ มีวัตถุประสงค์เพื่อปรับเด็กพื้นเมืองให้เข้ากับวัฒนธรรมใหม่ โรงเรียนนี้ตั้งอยู่ในดินแดนดั้งเดิมของ Secwepemc กลุ่มชาติพันธุ์ในหมู่เฟิตส์เนชันส์ และดำเนินกิจการต่อมาจน ค.ศ. 1977 ก่อนจะปิดตัวลงในปีรุ่งขึ้น ครูใหญ่คนแรก คือ Michel Hagan ซึ่งดำรงตำแหน่งจนลาออกใน ค.ศ. 1892 รัฐบาลสมัยนั้นจึงให้คณะนักบวชที่เรียก Oblates of Mary Immaculate เข้าดำเนินกิจการของโรงเรียนแทน นักบวชนาม จี.พี. ดันลอป (G.P. Dunlop) จึงเข้าเป็นครูใหญ่ใน ค.ศ. 1958 โดยเป็นการย้ายตำแหน่งมาจากโรงเรียนประจำอินเดียนคูตเนย์ (Kootenay Indian Residential School) ในรัฐบริติชโคลัมเบีย
การออกกฎหมายบังคับให้เด็กพื้นเมืองต้องเข้าโรงเรียนประจำในคริสต์ทศวรรษ 1920 ทำให้เด็กชาติพันธุ์ Secwepemc หลายร้อยคนต้องเข้าอยู่ประจำที่โรงเรียนนี้ โดยมีการใช้กำลังพรากเด็กหลายคนไปจากบ้านเรือนเพื่อนำมาไว้ที่นี่ เด็กที่เข้าเรียน ณ ที่นี้ถูกห้ามใช้ภาษา Secwepemctsin อันเป็นภาษาพื้นเมือง และห้ามนับถือภูตผีตามประเพณีของตัว จำนวนนักเรียนที่มากมายทำให้โรงเรียนนี้มีสถานะเป็นโรงเรียนประจำที่ใหญ่ที่สุดในประเทศแคนาดาอยู่ช่วงหนึ่ง
วันที่ 24 ธันวาคม ค.ศ. 1924 เพลิงไหม้ตึกหญิง ทำให้นักเรียน 40 คนต้องทนอากาศติดลบ 10 องศาเซลเซียส โดยสวมใส่แต่ชุดสำหรับกลางคืน
ใน ค.ศ. 1962 นักเต้นจากโรงเรียนนี้ได้รับโล่นอร์แมนเดย์คอนเฟเดอเรชันไลฟ์ (Norman Day Confederation Life shield) หลังได้ 3 อันดับแรกในการแข่งเต้นพื้นเมืองสำหรับบุคคลอายุต่ำกว่า 18 ปีที่เทศกาลดนตรี Okanagan ต่อมาใน ค.ศ. 1964 ซิสเตอ Mary Leoita หัวหน้ากลุ่มนักเต้น ถูกย้ายไปจากโรงเรียนนี้ และหาคนมาแทนไม่ได้ กลุ่มนักเต้นจึงถูกยุบ
โรงเรียนนี้ยังปรากฏในภาพยนตร์คริสต์มาสเรื่อง อายส์ออฟเดอะชิลเดรน (Eyes of the Children) เมื่อ ค.ศ. 1962 ซึ่งจอร์จ รอเบิร์ตสัน (George Robertson) ผลิต มีเนื้อหาว่าด้วยนักเรียน 400 คนที่ตระเตรียมเทศกาลคริสต์มาส นำออกฉายทางสถานีโทรทัศน์ซีบีซีในวันคริสต์มาส
สุสานหมู่

ในเดือนพฤษภาคม ค.ศ. 2021 ด้วยความอนุเคราะห์ของผู้เชี่ยวชาญด้านเรดาร์เจาะพื้นดิน (ground-penetrating radar) จึงพบศพเด็ก 215 คนถูกฝังอยู่ในพื้นที่โรงเรียน Rosanne Casimir หัวหน้ากลุ่ม Tk’emlups te Secwepemc กลุ่มชาติพันธุ์ในหมู่เฟิตส์เนชันส์ เชื่อว่า การตายเหล่านี้ไม่มีบันทึกไว้ และกำลังตรวจสอบว่า มีจดหมายเหตุที่เกี่ยวข้องอยู่ในราชพิพิธภัณฑ์บริติชโคลัมเบีย (Royal British Columbia Museum) หรือไม่ Casimir ยังกล่าวว่า การสแกนเรดาร์ยังไม่เสร็จสิ้น คาดว่า จะค้นพบเพิ่มเติมอีก
ริชาร์ด จ็อก (Richard Jock) หัวหน้าการสาธารณสุขเฟิตส์เนชันส์ (First Nations Health Authority) แถลงว่า สถานการณ์ดังกล่าวแสดงให้เห็นถึงผลลัพธ์ของระบบโรงเรียนประจำที่สร้างความเสียหายให้แก่กลุ่มชาติพันธุ์เฟิตส์เนชันส์มายาวนาน จอห์น ฮอร์แกน (John Horgan) พรีเมียร์แห่งบริติชโคลัมเบีย กล่าวว่า รู้สึกตระหนกและเสียใจต่อการค้นพบครั้งนี้ และจะสนับสนุนการทำงานเพิ่มเติมเพื่อให้ประจักษ์ถึงขอบเขตของความสูญเสียครั้งนี้อย่างเต็มที่ มาร์ก มิลเลอร์ (March Miller) รัฐมนตรีว่าการกระทรวงกิจการพื้นเมือง (Ministry of Indigenous Services) ก็ว่า จะสนับสนุนอีกแรง
โรงเรียนดงกลางพัฒนศึกษา

| โรงเรียนดงกลางพัฒนศึกษา Dongklang Pattanasuksa School> ที่ตั้ง |
| --- | --- |

166 หมู่ 3 ตำบลดงสมบูรณ์ อำเภอท่าคันโท จังหวัดกาฬสินธุ์ 46190
ข้อมูล
ชื่ออื่น: ด.พ.ศ. / D.P.S.
ประเภท: โรงเรียนสังกัด สพฐ.   โรงเรียนประเภทสหศึกษา   โรงเรียนมัธยมศึกษาขนาดเล็ก
คำขวัญ: การศึกษาเพื่อปวงชน
ก่อตั้ง: 23 กุมภาพันธ์ พ.ศ. 2535 (32 ปี)
รหัส: 1046030626
ผู้อำนวยการโรงเรียน: นายอรรถสิทธิ์ อุดรรัตน์
ครู/อาจารย์: 17 คน
ระดับปีที่จัดการศึกษา: มัธยมศึกษาตอนต้น - มัธยมศึกษาตอนปลาย
จำนวนนักเรียน: 125 คน   ปีการศึกษา 2564
ห้องเรียน: 6 ห้อง
สี:    เหลือง-ม่วง
สังกัด: สำนักงานเขตพื้นที่การศึกษามัธยมศึกษาเขต 24   สำนักงานคณะกรรมการการศึกษาขั้นพื้นฐาน   กระทรวงศึกษาธิการ
คติพจน์: ปญฺญา อาภา โลเก โหนฺติ   (ปัญญาเป็นแสงสว่างในโล)
สหวิทยาเขต: ท่าม่วงชัย
เว็บไซต์: http://www.dps.ac.th/
โรงเรียนดงกลางพัฒนศึกษา (อังกฤษ: Dongklang Pattanasuka School) อักษรย่อ ด.พ.ศ. (D.P.S.) เป็นโรงเรียนสหศึกษา เปิดการศึกษาระดับมัธยมศึกษาตอนต้น ถึงระดับมัธยมศึกษาตอนปลาย สังกัดสำนักงานเขตพื้นที่การศึกษามัธยมศึกษา เขต 24 สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งเมื่อวันที่ 23 กุมภาพันธ์ พ.ศ. 2535  โรงเรียนดงกลางพัฒนศึกษา ตั้งอยู่ที่ตำบลดงสมบูรณ์ อำเภอท่าคันโท จังหวัดกาฬสินธุ์ ประกอบด้วยอาคารต่าง ๆ ทั้งหมด 3 อาคาร
ประวัติโรงเรียน

ปีการศึกษา 2535 กรมสามัญศึกษาได้อนุมัติให้โรงเรียนท่าคันโทวิทยาคารจัดตั้งสาขา ชื่อสาขาตำบลยางอู้ม อนุญาตให้รับนักเรียนจำนวน 2 ห้องเรียน โดยนายประมวล พงษ์ยุทธา ได้แต่งตั้งให้นายเสงี่ยม ศรีพอ ผู้ช่วยอาจารย์ใหญ่โรงเรียนท่าคันโทวิทยาคาร เป็นผู้ดูแลสาขา ใช้อาคารเอนกประสงค์ของโรงเรียนดงบังอำนวยวิทย์ เป็นสถานที่จัดการเรียนการสอนซึ่งมีนักเรียนรุ่นแรกจำนวน 64 คน ใช้คณะครูจากโรงเรียนท่าคันโทวิทยาคาร ซึ่งเป็นโรงเรียนแม่มาสอนวันละ 2 คน ในภาคเรียนที่ 2 ได้ย้ายไปใช้อาคารเรียนชั่วคราวที่สภาตำบลยางอู้ม   ประชาชนในพื้นที่ได้ร่วมกันบริจาคอุปกรณ์ก่อสร้าง ไม้โครงร่าง สร้างเป็นอาคารขนาด 7 x 21 เมตร  บนที่ดินของนายเกณฑ์ อิ่มสาร พร้อมญาติพี่น้องร่วมกันบริจาคจำนวน 25 ไร่ 66 ตารางวา ปีการศึกษา 2535  วันที่ 25 กุมภาพันธ์ 2535 กระทรวงศึกษาธิการได้ประกาศให้เป็นเอกเทศชื่อว่า โรงเรียนดงกลางพัฒนศึกษา แผนชั้นเรียน 3-2-2/0-0-0 ซึ่งมีจำนวนนักเรียนเรียงตามลำดับชั้นได้ 120-84-64 และได้แต่งตั้งให้นายเสงี่ยม ศรีพอ ปฏิบัติหน้าที่ในตำแหน่งผู้บริหารโรงเรียนดงกลางพัฒนศึกษา เป็นการประจำ และได้พิจารณาแต่งตั้งให้ดำรงตำแหน่งครูใหญ่ในเวลาต่อมา
ในปีเดียวกันพระอาจารย์ครูบาคำพันธ์ คัมภีรญาโณ ประธานสงฆ์วัดเขาแจงเบง จังหวัดจันทบุรีได้จัดซื้อที่ดินบริจาคเพิ่มเติมจำนวน 43 ไร่ เป็นเงิน 301,000 บาท รวมพื้นที่ทั้งสิ้น 68 ไร่ 66 ตารางวาปีการศึกษา 2539 ได้รับอนุมัติให้เปิดทำการสอนระดับมัธยมศึกษาตอนปลายและปรับปรุงตำแหน่งผู้บริหาร เป็นตำแหน่งอาจารย์ใหญ่
วันที่ 19 มกราคม 2543 กรมสามัญได้แต่งตั้งนายสรรทัศน์ ประทุมชาติ มาดำรงตำแหน่งอาจารย์ใหญ่ ปีการศึกษา 2546 ได้มีการปฏิรูปการศึกษาและแบ่งเขตการศึกษา ซึ่งโรงเรียนดงกลางพัฒนศึกษาอยู่ในสำนักงานเขตพื้นที่การศึกษา กาฬสินธุ์เขต 2 และตำแหน่งผู้บริหารได้ปรับปรุงเป็นผู้อำนวยการโรงเรียน
วันที่ 19 มกราคม 2548 สำนักงานเขตพื้นที่การศึกษากาฬสินธุ์เขต 2 ได้แต่งตั้งนายเสงี่ยม ศรีพอกลับมาดำรงตำแหน่งผู้อำนวยการโรงเรียน จนเกษียณอายุราชการ
วันที่ 18 มกราคม 2550 สำนักงานเขตพื้นที่การศึกษากาฬสินธุ์เขต 2 ได้แต่งตั้งนายมานิต วรสิทธิกร มาดำรงตำแหน่งผู้อำนวยการโรงเรียน มาจนถึงปัจจุบัน